tartuNLP/wikipedia-smugri-20251201 huggingface dataset:
Mecúfin piiri

Mecúfin piiri () on Mosambikin pohjoisimpaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piiri rajoittuu pohjoisessa Metugen piiriin ja Pemban kaupunkiin sekä idässä Intian valtamereen. Etelässä ja lounaassa naapurina on Chiúren piiri. Piirin väkiluvuksi arvioitiin 73 652 henkeä (2023). Piirin pinta-ala on 791 neliökilometriä.
Hallintokeskus on Mecúfin taajama tai pikkukaupunki, joka sijaitsee Intian valtameren läheisydessä linnuntietä 36 kilometriä aluekeskus Pembasta etelään, maanteitse matkaa on 52 kilometriä. Paikallistasolla piiri jakautuu kahteen hallinto-alueeseen (, P.A.): P.A Mecúfi-Sede ja P.A Murrebue. Hallintoalueet jaetaan edelleen paikkakuntiin (localidades).
Lukutaidottomien osuus oli aikuisväestössä erittäin korkea: 60,2 prosenttia (koko maakunnan keskiarvo 53,8 % (vuosien 2019–2023 tilaston mukaan).
Väestön pääelinkeinoja ovat kalastus, maatalous ja kauppa. Piirikunnan tärkeimpiä tuotteita ovat: maissi, maniokki, pavut, kalat ja ravut.
Mecufin piiri kuuluu siihen Mosambikin pohjoisosaan, joissa vuoden 2017 jälkeen on esiintynyt etenkin islamististen ryhmittymien toteuttamaa terroristista toimintaa. Etenkin Cabo Delgadon maakunnassa tähän on sisältynyt erilaisia väkivaltaisuuksia, tappoja, ihmisten kaappauksia, anastuksia ja tuhotöitä. Lisäksi sään ääri-ilmiöt kuten trooppiset pyörremyrskyt (kuten sykloni Chido joulukuussa 2024) voivat synnyttää merkittäviä tuhoja piirissä.
Ancuaben piiri

Ancuaben piiri () on Mosambikin pohjoisimpaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piiri rajoittuu idässä Quissangan, Metugen ja Mecúfin, etelässä Chiúren, lännessä Montepuezin ja pohjoisessa Melucon piireihin. Piirin väkiluvuksi arvioitiin 190 745 henkeä (2023). Piirin pinta-ala on 4 809 neliökilometriä.
Hallintokeskus on Ancuaben taajama tai pikkukaupunki, joka sijaitsee linnuntietä 70 kilometriä aluekeskus Pembasta länteen, maanteitse matkaa on 108 kilometriä. Paikallistasolla piiri jakautuu kolmeen hallinto-alueeseen (, P.A.): P. A. Ancuabe - Sede, P. A. Metoro ja P. A. Meza. Hallintoalueet jaetaan edelleen paikkakuntiin (localidades).
Lukutaidottomien osuus oli aikuisväestössä erittäin korkea vuosien 2019–2023 tilaston mukaan: 57,1 prosenttia (koko maakunnan keskiarvo 53,8 %).
Väestön pääelinkeinoja ovat maatalous, 'käsityöläistyyppinen' kaivostoiminta ja karjankasvatus. Piirikunnan tärkeimpiä tuotteita ovat: maissi, maniokki ja maapähkinät.
Mosambikin pohjoisosassa on vuoden 2017 jälkeen esiintynyt etenkin islamististen ryhmittymien toteuttamaa terroristista toimintaa. Cabo Delgadon maakunnassa tähän on sisältynyt erilaisia väkivaltaisuuksia, tappoja, ihmisten kaappauksia, anastuksia ja tuhotöitä. Monet ovat hakeutuneet kotiseuduiltaan turvaan toisille alueilla.
The Super Mario Galaxy Movie

The Super Mario Galaxy Movie on vuonna 2026 ensi-iltansa saava tietokoneanimaatioelokuva, jonka on tuottanut Illumination yhdessä Nintendon kanssa. Elokuvan levittäjänä toimii Universal Pictures. Se on jatko-osa vuonna 2023 valmistuneelle animaatiolle The Super Mario Bros. Movie. Elokuvan pääosissa ovat Chris Pratt, Anya Taylor-Joy, Charlie Day, Jack Black, Keegan-Michael Key, Kevin Michael Richardson, Brie Larson ja Benny Safdie. Elokuvan ovat ohjanneet Aaron Horvath ja Michael Jelenic sekä käsikirjoittanut Matthew Fogel.
Ranger 1

Ranger 1 oli Nasan elokuussa 1961 laukaistu miehittämätön avaruusluotain, joka oli ensimmäinen osa Nasan Ranger-ohjelmaa. Ranger 1:n päätehtävänä oli testata tomintojen ja osien suorituskykyä, joita tarvittaisiin tulevissa Ranger-luotaimissa. Luotaimen laukaisualuksen, Agena B:n, toimintahäiriön seurauksena Ranger 1 jäi kiertämään Maata matalalla Maan kiertoradalla. Luotaimen oli tarkoitus kiertää Maata korkealla Maan kiertoradalla.
Pietari Hannikainen

Pietari Hannikainen viittaa seuraaviin:
Solotop Restaone

Solotop Restaone Oy on suomalainen Wermundsen Groupiin kuuluva Next-vaakojen ja ravintolalaitteiston valmistaja sekä B2B-tukkukauppa. Yritys myy suunnittelua ja huoltoa vähittäiskaupalle, elintarviketeollisuudelle, ravintola-alalle ja terveydenhuollon alalle. Yrityksellä on myös verkkokauppa.
Vuonna 2024 yrityksen liikevaihto oli 8,3 miljoonaa euroa. Yrityksellä on toimipisteitä useissa kaupungeissa, mutta kotipaikka on Helsingin Malmi.
Historia.
1960-luvun alkupuolella perustettiin Vaaka Nyholm -niminen mekaanisten vaakojen huoltoyritys. Vuonna 1975 yritys aloitti oman Crystal-merkkisten vaakojen tuotannon. Vaaka Nyholm valmisti vaakoja aina vuoteen 1984 asti, jolloin Instrumentarium osti yrityksen. Instrumentariumin alaisuudessa vaakojen tuotanto kiihtyi ja 1990-luvulla yrityksen tuotekehitys toi markkinoille uusien teollisuuden ja kaupan vaakamallien lisäksi vauva- ja henkilövaa’at.
Vuonna 1996 Instrumentarium myi vaakayksikkönsä Erkki Tammistolle ja uuden yrityksen nimeksi tuli Solotop Oy.
Vuonna 2010 suomalainen perheyritys Wermundsen Oy osti Solotopin koko osakekannan.
Vuonna 2017 yritys muutti Helsingin Malmille Wermundsen Groupin toimitiloihin. 
Marraskuussa 2023 Wermundsen Group osti ravintolasuunnitteluliike Restaone Oy:n ja yhdisti tämän Solotopin kanssa vuonna 2024. Uudeksi omaperäiseksi nimeksi tuli Solotop Restaone.
Báruen piiri

Báruen piiri () on Mosambikin länsiosassa Manican maakunnassa sijaitseva piiri eli Mosambikin toisen tason aluehallinnollinen alue. Lännessä piiri rajautuu Zimbabween. Piirin väkilukuarvio on 241 979 henkeä (2025). Piirin pinta-ala on 5 561 neliökilometriä.
Piirin hallintokeskus Báruesta on 121 kilometriä maakuntakeskus Chimoioon.
Lukutaidottomien osuus oli aikuisväestössä korkea: 31,9 prosenttia (koko maakunnan keskiarvo 31,3 % (vuosien 2019–2023 tilaston mukaan).
SOCRATES (potilaan arviointi)

SOCRATES on lääketieteessä käytettävä muistisääntö tavoista, joilla potilaan kokemaa kipua voidaan arvioida. Muistisäännön kirjaimet ovat poimintalyhenne englanninkielisistä sanoista.
Käyttö.
"SOCRATES"-haastattelumallia voidaan käyttää potilaan kliinisen statuksen selvittämisen yhteydessä. Muistisääntö on luettelo kysymyksiä, joita esittämällä hoitohenkilökunta voi auttaa potilasta sanoittamaan kokemansa kivun ominaisuuksia, kuten sijaintia tai laatua. Metodi voi olla hyödyllinen erottelemaan esimerkiksi neuropaattisen kivun ja noiseptiivisen kivun välillä.
Rajoitukset.
Haastattelumalli keskittyy ainoastaan kivun fyysiseen kokemukseen ja jättää potilaan kokeman kivun sosiaaliset ja emotionaaliset vaikutukset huomiotta.
Judica (yhdistys)

Judica ry on vuonna 2013 perustettu Itä-Suomen yliopistossa oikeusnotaarin tai oikeustieteen maisterin tutkintoa suorittavien opiskelijoiden yhdistys. Yhdistys toiimii Itä-Suomen yliopiston Joensuun kampuksella, missä myös oikeustieteiden laitos sijaitsee. Yhdistys järjestää jäsenilleen vapaa-aikaan ja opintoihin sekä työllisyyden edistämiseen liittyviä tapahtumia.
Judican ainejärjestölehti on nimeltään Res Judicata, jonka ensimmäinen numero ilmestyi vuonna 2018. Yhdistyksessä toimii myös erilaisia kerhoja.
Ilmari Turunen

Ilmari Turunen on suomalainen lauluntekijä ja äänitetuottaja. Hänet tunnetaan muun muassa työstään Olgan, Pehmoainon ja Alma Alangon kanssa. Ilmari Turusen ja Lassi Laakson tuottajaräppärikokoonpano Hauser Orkester julkaisi jo vuonna 2018 albumin “Ajan Lapset”. Tunnetuimmat Turusen sävellys- ja tuotantomerkinnät ilmestyivät kuitenkin vuosina 2022–2023 Pehmoainon läpimurto-EP:llä “Kaukana kotoa”. Keväällä 2024 Turusen säveltämä ja tuottama Olgan debyyttisingle “Uus Bitch” nousi Suomen singlelistan ykköseksi.
Manican piiri

Manican piiri () on Mosambikin Manican maakunnassa sijaitseva piiri eli Mosambikin toisen tason aluehallinnollinen alue. Lännessä piiri rajautuu Zimbabween, pohjoisessa Báruen, idässä Vanduzin ja etelässä Sussundengan piireihin. Piirin väkilukuarvio on 291 795 henkeä (2025) ja pinta-ala on 2 942 neliökilometriä.
Piirin hallintokeskuksena toimivasta Manican kaupungista on linnuntietä 52 ja maanteitse 67 kilometriä maakuntakeskus Chimoioon. Kaupungissa on rautatieasema. Paikallistasolla piiri jakautuu neljään hallinto-alueeseen (, P.A.): P.A Manica-Sede, P.A Machipanda, P.A de Mavonde ja P.A de Messica. Hallintoalueet jaetaan edelleen paikkakuntiin (localidades).
Väestön pääelinkeinoja ovat maatalous ja kaivannaisten etsiminen. Keskeisiä tuotteita ovat maissi, pavut, tomaatit, lehtikaali, bataatit, banaanit, inkivääri, kaali, seesami, paprikat, soijapavut; kulta, granaatti ja graniitti.
Guron piiri

Guron piiri () on Mosambikin Manican maakunnan pohjoisosassa sijaitseva piiri eli Mosambikin toisen tason aluehallinnollinen alue. Piirin väkilukuarvio on 118 893 henkeä (2025). Piirin pinta-ala on 7 215 neliökilometriä.
Piirin hallintokeskuksena toimivasta Gurosta on linnuntietä 185 ja maanteitse 221 kilometriä maakuntakeskus Chimoioon.
Lukutaidottomien osuus oli aikuisväestössä korkea: 43,4 prosenttia (koko maakunnan keskiarvo 21,9 % (piirin vuosien 2019–2023 tilaston mukaan; huom. maakunnan keskiarvo näkyy vaihtelevan eri piirien julkaisussa).
Julius Fučík (toimittaja)

Julius Fučík (23. helmikuuta 1903 Praha – 8. syyskuuta 1943 Berliini) oli tšekkiläinen kirjailija, kirjallisuuskriitikko ja toimittaja.
Fučík syntyi sorvarin ja teatteriharrastajan perheeseen. Hänen setänsä oli orkesterinjohtaja ja säveltäjä Julius Fučík. Fučík valmistui reaalilukiosta Plzeňissä vuonna 1921 ja opiskeli sen jälkeen kirjallisuutta Kaarlen yliopistossa. Hän liittyi opiskeluaikanaan Tšekkoslovakian kommunistiseen puolueeseen, avusti vasemmistolehtiä, ja vuonna 1929 hänestä tuli "Rudé právon" toimittaja. Fučík oleskeli pitempiä aikoja Neuvostoliitossa ja meni vuonna 1938 naimisiin Tšekkoslovakian naisliiton puheenjohtajan Augusta Kodeřičován kanssa.
Fučík osallistui Tšekkoslovakian natsimiehityksen aikana kommunistisen vastarintaliikkeen toimintaan toimittaen puolueen lehtiä. Gestapo pidätti hänet huhtikuussa 1942. Fučík oli vangittuna Prahassa ja Bautzenissa ja hänet teloitettiin Berlin-Plötzenseessa. 
Fučík kirjoitti vankilassa vastarintaliikettä kuvaavan teoksen "Hirsipuun varjossa" (myös "Kuolemaantuomitun viimeiset sanat", alkuperäisteos "Reportáž psaná na oprátce"), joka ilmestyi vuonna 1945. Vuoden 1948 jälkeen hänestä tehtiin yksi kommunistisen Tšekkoslovakian sankarihahmoista.
Kustaa Ottelin

Kustaa "Kusti" Alfred Ottela (vuoteen 1935 Ottelin, 6. kesäkuuta 1890 Helsinki – 24. elokuuta 1957 Tampere) oli 1910-luvulla tunnettu keskimatkojen juoksija voittaen kolme Suomen mestaruutta.
Kusti Ottelin kilpaili keskimatkoilla 1910-luvulla. Hän saavutti kolme Suomen mestaruutta 1 500 metrillä vuosina 1912-1914 ja hopeaa jo vuonna 1911 sekä 5 x 2 000 metrin viestissä hopeaa 1911 ja pronssia 1912 Viipurin Reippaan riveissä sekä vielä vuonna 1917 Helsingin Jyryn riveissä.
Ottelin oli mukana vuoden 1912 kesäolympialaisten karsinnoissa toukokuussa, mutta jäi kolmanneksi Efraim Harjun voittaessa selvästi. Vain Harju valittiin kisan perusteella olympiaedustajaksi Tukholmaan.
Kustaa Ottelin juoksi syyskuussa 1912 Tukholmassa 1 500 metrillä ajan 4.08,6, joka alitti kymmenyksellä Hannes Kolehmaisen juokseman Suomen ennätyksen. Ottelinin aikaa ei hyväksytty Suomen ennätykseksi, koska sitä ei oltu juostu Suomessa. Pari viikkoa aiemmin hän oli juossut myös Tukholmassa maililla ajan 4.34,1, joka sivusi Hannes Kolehmaisen Suomen ennätystä, joka rikottiin vasta vuoinna 1923.
Urheilu-uransa jälkeen Ottelin muutti Hämeenlinnaan, jossa hän asui vaimonsa kanssa ja työskenteli putkimiehenä. Vaimonsa kuoleman jälkeen 1930-luvun puolivälissä hän siirtyi Tampereelle, jossa hän työskenteli varastomiehenä veljensä Viljon perustamassa putkialan yrityksessä Ottela Oy.
Melucon piiri

Melucon piiri () on Mosambikin pohjoisosassa sijaitsevaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piirin väkiluvuksi arvioitiin 43 935 henkeä (2023), piirin pinta-ala on 5 818 neliökilometriä.
Balaman piiri

Balaman piiri () on Mosambikin pohjoisosassa sijaitsevaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piirin väkiluvuksi arvioitiin 210 358 henkeä (2023), piirin pinta-ala on 5 672 neliökilometriä.
Namunon piiri

Namunon piiri () on Mosambikin pohjoisosassa sijaitsevaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piirin väkiluvuksi arvioitiin 293 570 henkeä (2023), piirin pinta-ala on 6 553 neliökilometriä.
Machazen piiri

Machazen piiri () on Mosambikin Manican maakunnan pohjoisosassa sijaitseva piiri eli Mosambikin toisen tason aluehallinnollinen alue. Piirin väkilukuarvio on 154 635 henkeä (2025) ja pinta-ala on 11 911 neliökilometriä.
Piirin hallintokeskus Machazesta (Machasi) on linnuntietä 190 ja maanteitse 353 kilometriä maakuntakeskus Chimoioon.
Macossan piiri

Macossan piiri () on Mosambikin Manican maakunnan pohjoisosassa sijaitseva piiri eli Mosambikin toisen tason aluehallinnollinen alue. Piirin väkilukuarvio on 56 459 henkeä (2025) ja pinta-ala on 9 773 neliökilometriä.
Piirin hallintokeskus Macossasta on linnuntietä 143 ja maanteitse 269 kilometriä maakuntakeskus Chimoioon.
Tambaran piiri

Tambaran piiri () on Mosambikin Manican maakunnan pohjoisosassa sijaitseva piiri eli Mosambikin toisen tason aluehallinnollinen alue. Piirin väkilukuarvio on 65 470 henkeä (2025) ja pinta-ala on 4 075 neliökilometriä.
Piirin hallintokeskus Nhacolo sijaitsee Sambesijoen oikealla rannalla. Sieltä on linnuntietä 276 ja maanteitse 368 kilometriä maakuntakeskus Chimoioon. Paikallistasolla piiri jakautuu kolmeen hallinto-alueeseen (, P.A.): P.A Nhacolo, P.A Buzua ja P.A Nhacafula. Hallintoalueet jaetaan edelleen paikkakuntiin (localidades).
Väestön elinkeinoista maatalous on keskeisessä asemassa. Päätuotteita ovat maissi, durra ja hirssi, seesami, pavut, sitrushedelmät, lehtikaali ja kaali.
Macaten piiri

Macaten piiri () on Mosambikin Manican maakunnan pohjoisosassa sijaitseva piiri eli Mosambikin toisen tason aluehallinnollinen alue. Piirin väkilukuarvio on 103 380 henkeä (2025) ja pinta-ala on 1 550 neliökilometriä.
Piirin hallintokeskuksesta on linnuntietä 16 ja maanteitse 32 kilometriä maakuntakeskus Chimoioon.
Lukutaidottomien osuus oli aikuisväestössä korkea: 31,7 prosenttia (koko maakunnan keskiarvo 21,9 % (piirin vuosien 2019–2023 tilaston mukaan; huom. maakunnan keskiarvo näkyy vaihtelevan eri piirien julkaisussa).
Elinkeinoista keskeisimpiä ovat maatalous, karjanhoito, metsätalous ja kaupankäynti. Tärkeimmät tuotteet ovat: banaani, sitrushedelmät, maissi, litsi, ananas ja avokado.
Mossurizen piiri

Mossurizen piiri () on Mosambikin Manican maakunnssa sijaitseva piiri eli Mosambikin toisen tason aluehallinnollinen alue. Piirin väkilukuarvio on 249 186 henkeä (2025) ja pinta-ala on 5 785 neliökilometriä.
Piiri rajoittuu pohjoisessa Sussundengan piiriin, idässä Sofalan maakunnan Chibabavan piiriin ja etelässä Machazen piiriin. Länsipuolella on Zimbabwen Manicalandin maakunta. Piirin hallintokeskuksena toimivasta Espungaberasta on linnuntietä 166 ja maanteitse 248 kilometriä pohjoiskoillisessa sijaitsevaan maakuntakeskus Chimoioon. Espungaberan paikallistiellä sijaitseva rajanylityspaikka Zimbabween on tarkoitettu paikallisiin tarpeisiin. 
Lukutaidottomien osuus oli aikuisväestössä korkea: 54,0 prosenttia (koko maakunnan keskiarvo 21,9 % vuosien 2019–2023 tilaston mukaan; huom. maakunnan keskiarvo näkyy vaihtelevan eri piirien julkaisussa).
Väestön keskeiset elinkeinot ovat maatalous ja karjankasvatus. Piirikunnassa tuotetaan erityisesti maissia, seesamia, lehmän-, tarha- ja soijapapuja, bataatteja sekä nautakarjaa, vuohia, sikoja ja siipikarjaa. Piirikunnassa on myös teen tuotantoa.
Vanduzin piiri

Vanduzin piiri () on Mosambikin Manican maakunnan pohjoisosassa sijaitseva piiri eli Mosambikin toisen tason aluehallinnollinen alue. Piirin väkilukuarvio on 141 444 henkeä (2025) ja pinta-ala on 2 825 neliökilometriä.
Piirin hallintokeskuksena toimivasta Vanduzista on linnuntietä 28 ja maanteitse 35 kilometriä sen itäpuolella sijaitsevaan maakuntakeskus Chimoioon. Kaupungissa on rautatieasema.
Lukutaidottomien osuus oli aikuisväestössä korkea: 30,8 prosenttia (koko maakunnan keskiarvo 31,3 % (piirin vuosien 2019–2023 tilaston mukaan).
Veikka Lindqvist

Veikka Lindqvist (s. 13. marraskuuta 2003) on suomalainen lentopalloilija, pelipaikaltaan hakkuri. Hän on pelannut Suomen miesten maajoukkueessa 12 ottelua, joista ensimmäisen vuonna 2025.
Lindqvistin kasvattajaseura on Mikkelin Hakkurit. Hän edusti Lentopallon Mestaruusliigassa Savo Volleyta. Hän on pelannut pudotuspelit mukaan lukien 80 liigaottelua. Lähdettyään ulkomaille hän on edustanut Belgiassa Maaseikia ja Ranskassa Montpellieriä. Kaudeksi 2025–2026 hän siirtyi italialaiseen Powervolley Milanoon.
Lindqvist on pelannut Suomen miesten maajoukkueessa vuodesta 2025. Hän kuuluu Suomen joukkueeseen Filippiinien MM-kilpailuissa 2025.
SWAN25B

SWAN25B on komeetta. Sen havaitsi 2025 SOHO-luotain SWAN-havaintolaitteellaan (Solar Wind Anisotropies). Syyskuussa 2025 se olisi kirkkauden puolesta nähtävissä Maasta kiikareilla, mutta läheisyys Aurinkoon vaikeuttaa tätä. Magnitudi on 7,4:n luokkaa.
Skørping

Skørping on taajama Rebildin kunnassa Tanskassa. Taajamassa oli 3 056 asukasta vuoden 2025 alussa.
Store Brøndum

Store Brøndum on entinen taajama Rebildin kunnassa Tanskassa. Taajamassa oli 202 asukasta vuoden 2015 alussa.
Støvring

Støvring on taajama Rebildin kunnassa Tanskassa. Taajamassa oli 9 584 asukasta vuoden 2025 alussa.
Suldrup

Suldrup on taajama Rebildin kunnassa Tanskassa. Taajamassa oli 1 376 asukasta vuoden 2025 alussa.
Wille Mannila

Wille Mannila, taiteilijanimeltään WILLEM, on suomalainen musiikkituottaja ja DJ. Hän on tuottanut kappaleita muun muassa Averagekidlukelle, Ahdille ja Costille. Dj:nä hän on toiminut Isac Elliotille.
Mannilan veli on musiikkituottaja Kim Mannila.
Tuottajana / mukana tuottajana.
2022.
Madboiali
Costi - LIMBO
2023.
Isac Elliot – "Kävi Kiten Kävi"
Antti Tuisku
Davi
Överi
Averagekidluke
Lewi
SHRTY - TÄYDELLINEN AJOITUS
Averagekidluke, ibe
2025.
Isac Elliot - Vanhasta Uuteen
Isac Elliot
Sønderup (Rebild)

Sønderup on entinen taajama Rebildin kunnassa Tanskassa. Taajamassa oli 204 asukasta vuoden 2023 alussa.
Sørup (Rebild)

Sørup on taajama Rebildin kunnassa Tanskassa. Taajamassa oli 380 asukasta vuoden 2025 alussa.
Terndrup

Terndrup on taajama Rebildin kunnassa Tanskassa. Taajamassa oli 1 637 asukasta vuoden 2025 alussa.
Øster Hornum

Øster Hornum on taajama Rebildin kunnassa Tanskassa. Taajamassa oli 1 059 asukasta vuoden 2025 alussa.
Astrup (Ringkøbing-Skjern)

Astrup on taajama Ringkøbing-Skjernin kunnassa Tanskassa. Taajamassa oli 279 asukasta vuoden 2025 alussa.
Borris

Borris on taajama Ringkøbing-Skjernin kunnassa Tanskassa. Taajamassa oli 858 asukasta vuoden 2025 alussa.
12759 Joule

12759 Joule (1993 TL18) on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty James Joulen (1818-1889) mukaan.
Andrea Bræin Hovig

Andrea Bræin Hovig (s. 19. heinäkuuta 1973 Oslo) on norjalainen näyttelijä. Hän aloitti uransa Det Norske Teatretissa vuuonna 1995. Hovig on näytellyt myös muun muassa Norjan kansallisteatterissa ja Oslo Nye Teaterissa sekä televisiossa ja elokuvissa. Vuonna 2020 hän sai parhaan naispääosan Amandan elokuvasta "Håp", jossa hän näytteli syöpäsairasta Anjaa. Näyttelemisen ohella Hovig on julkaissut lastenkirjoja sekä musiikkia.
Gard B. Eidsvold

Gard Bjørnstjerne Eidsvold (s. 7. toukokuuta 1966) on norjalainen näyttelijä, ohjaaja, käsikirjoittaja ja tuottaja. Hän aloitti uransa 15-vuotiaana lyhytelokuvissa ja NRK:n sarjojen sivuosissa. Vuonna 1989 hän teki teatteridebyyttinsä Torshovin teatterissa. Hän näytteli pitkään Norjan kansallisteatterissa. Eidsvoldilla on myös oma teatterituotantoyhtiö, Teaterkompaniet.
Torshovin teatteri

Torshovin teatteri on Norjan kansallisteatteriin kuuluva vuonna 1977 avattu teatteri Torshovissa Grünerløkkan kaupunginosassa Oslossa. Soria Moriaksi eräässä Asbjørnsenin ja Moen kansansadussa esiintyvän linnan mukaan nimetty Thorvald Astrupin suunnittelema uusklassistinen rakennus valmistui alun perin elokuvateatteriksi vuonna 1928. Siinä toimii myös ravintola.
Teatterissa on pyöreä näyttämö, jonka ympärille mahtuu 130–200 katsojaa.
12760 Maxwell

12760 Maxwell (1993 TX26) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty James Maxwellin (1831-1879) mukaan.
12761 Pauwels

12761 Pauwels (1993 TP38) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty Thierry Pauwelsin (s. 1958) mukaan.
Vogts gate

Vogts gate on Oslossa Torshovin alueella Grünerløkkan ja Sagenen kaupunginosissa sijaitseva vajaan kilometrin mittainen katu. Se on jatkoa Toftes gatelle ja jatkuu Sandakerveien-nimisenä pohjoiseen. Katu on nimetty poliitikko Jørgen Herman Vogtin (1784–1862) mukaan. Vogts gaten varrella on runsaasti liikkeitä ja sitä pitkin kulkee raitiovaunuja.
5685 Sanenobufukui

5685 Sanenobufukui (1990 XA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Marsin tutkijan Sanenobu Fukuin (s. 1916) mukaan.
2843 Yeti

2843 Yeti (1975 XQ) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
2844 Hess

2844 Hess (1981 JP) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
2845 Franklinken

2845 Franklinken (1981 OF) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
2636 Lassell

2636 Lassell (1982 DZ) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
2602 Moore

2602 Moore (1982 BR) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – . Pyörähdysaika akselin ympäri on .
3061 Cook

3061 Cook (1982 UB1) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Argentiinan edustajainhuone

Argentiinan edustajainhuone, virallisesti Argentiinan kansakunnan kunnianarvoisa edustajainhuone () on Argentiinan kaksikamarisen kansalliskongressin alahuone. Se koostuu 257 edustajasta, joista kahden vuoden välein pidettävissä vaaleissa valitaan kerrallaan puolet neljän vuoden kausille.
Vaalijärjestelmä.
Edustajainhuoneen jäsenet valitaan suhteellisella listavaalilla. Puolueiden ehdokaslistoilla käytetään niin kutsuttua seeprasääntöä, eli joka toisen ehdokkaan tulee olla mies ja joka toisen nainen. Äänioikeusikäraja on 16 vuotta ja ehdolleasettumisikäraja 25 vuotta. Äänestyspakko koskee 18–70-vuotiaita.
Työskentely.
Edustajainhuone kokoontuu säännöllisesti maaliskuusta marraskuuhun. Pysyviä valiokuntia on 46.
Edustajainhuone säätää lakeja yhdessä kansalliskongressin ylähuoneen eli senaatin kanssa. Molempien on hyväksyttävä lakiehdotukset ennen kuin ne tulevat voimaan. Kansalliskongressin hyväksymä laki tulee presidentin vahvistettavaksi. Mikäli hän kieltäytyy, se palaa kansalliskongressiin, joka voi saattaa lain voimaan ilman presidentin vahvistusta.
Argentiinan hallituksen on nautittava edustajainhuoneen luottamusta.
Kansalliskongressilla on rajoittamaton valta päättää maan budjetista.
30305 Severi

30305 Severi (2000 JA) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Francesco Severin (1879-1961) mukaan.
12810 Okumiomote

12810 Okumiomote (1996 BV) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Niigatan prefektuurissa olevan paikan mukaan, josta on tehty arkeologisia löytöjä.
12811 Rigonistern

12811 Rigonistern (1996 CL7) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty italialaisen kirjailija Mario Rigoni Sternin (s. 1921) mukaan.
365756 ISON

365756 ISON (väliaikainen nimitys ) on keskikokoinen asteroidi, joka voidaan luokitella kentaureihin tai muutoin epätavallisiin kohteisiin. Se kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – . Kohde on nimetty observatorioverkoston International Scientific Optical Networkin mukaan.
8709 Kadlu

8709 Kadlu (1994 JF1) on keskikokoinen Maan lähelle tuleva asteroidi, joka luokitellaan Amor-asteroideihin. Asteroidi on lähimmillään Maasta astronomisen yksikön päässä. Asteroidi kiertää Auringon ympäri (noin ), jolloin se on lähimmillään Auringosta astronomisen yksikön päässä ja etäisimmillään astronomisen yksikön päässä. Kirkkauden ja valon heijastumisen perusteella asteroidi on läpimitaltaan todennäköisesti – . Pyörähdysaika akselin ympäri on .
9172 Abhramu

9172 Abhramu (1989 OB) on keskikokoinen Maan lähelle tuleva asteroidi, joka luokitellaan Amor-asteroideihin. Asteroidi on lähimmillään Maasta astronomisen yksikön päässä. Asteroidi kiertää Auringon ympäri (noin ), jolloin se on lähimmillään Auringosta astronomisen yksikön päässä ja etäisimmillään astronomisen yksikön päässä. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty intialaisen legendan yliluonnollisen siivekkään elefantin mukaan.
Miika Haapaniemi

Miika Haapaniemi (s. 6. helmikuuta 2004) on suomalainen lentopalloilija, pelipaikaltaan keskitorjuja. Hän on pelannut Suomen miesten maajoukkueessa 40 ottelua, joista ensimmäisen vuonna 2023.
Haapaniemen kasvattajaseura on Oriveden Ponnistus. Hän edusti Lentopallon Mestaruusliigassa Hurrikaani-Loimaata ja voitti Suomen-mestaruuden vuonna 2024. Hän on pelannut pudotuspelit mukaan lukien 74 liigaottelua. Hän siirtyi vuonna 2024 belgialaiseen Knack Roeselareen.
Haapaniemi on pelannut Suomen miesten maajoukkueessa vuodesta 2023. Hän edusti Suomea EM-kilpailuissa 2023 ja kuuluu Suomen joukkueeseen Filippiinien MM-kilpailuissa 2025.
Viljo Kohonen

Viljo Einari Kohonen (s. 24. marraskuuta 1944 Alajärvi) on suomalainen vieraiden kielten didaktiikan emeritusprofessori.
Kohonen syntyi maanviljelijä Eino Johannes Kohosen ja emäntä Anna Tyyne Sofia Saavalaisen perheeseen. Hän avioitui 1973 lehtori Lilja Huhtalan kanssa. Kohonen tuli ylioppilaaksi Iisalmen lyseosta 1963 ja valmistui Turun yliopistosta filosofian maisteriksi 1969 ja lisensiaatiksi 1974 ja väitteli siellä filosofian tohtoriksi 1979. 
Kohonen oli Turun yliopistossa englantilaisen filologian assistentti 1968–1974 ja lehtori 1978–1979 ja Suomen Akatemian tutkimusassistentti 1974–1978 ja varttunut tutkija useaan eri otteeseen 1984–1885. Englantilaisen filologian vs. professori Joensuun yliopistossa hän oli 1979–1980 ja vieraiden kielten didaktiikan professori Tampereen yliopistossa vuodesta 1980. Kohonen on ollut myös soveltavan kielitieteen dosentti Jyväskylän yliopistossa ja vieraileva tutkija Kalifornian yliopistossa Santa Cruzissa. Hänellä on ollut kotimaisia ja kansainvälisiä asiantuntija- ja luottamustehtäviä ja hän on tutkimusten ohella julkaissut ja ollut toimittamassa tietoteoksia.
Tuoksunuijakukka

Tuoksunuijakukka ("Cestrum nocturnum") on ikivihreä pensas, jota kasvatetaan yleisesti tropiikissa pensasaitoina ja koristekasvina.
Tuoksunuijakukan lehdet ovat yksinkertaisia, noin 5–20 cm pitkiä, kiiltäviä ja ehytlaitaisia.
Putkimaiset vihertävänvalkoiset kukat kasvavat kukinnoissa. Niissä on viisi terälehteä ja viisi hedettä.
Tuoksunuijakukka kasvaa luonnonvaraisena Meksikosta Venezuelaan ulottuvalla alueella.
Lahja Thure

Lahja Ester Thure (2. elokuuta 1909 Lappee – ?) oli suomalainen näyttelijä. Hänellä oli useita kiinnityksiä työväen näyttämöille, joista hän myös aloitti vuonna 1935.
Elämä ja ura.
Lahja Thure syntyi Lappeen Lauritsalassa työmies Otto Thuren ja Emma Lyydia Muukkosen tyttäreksi. Hänen puolisonsa oli näyttelijä Martti Räsänen vuodesta 1947 vuoteen 1961. Liitto päättyi eroon. Thure aloitti uransa iltanäyttelijänä Lappeenrannan Työväen Näyttämöllä 1935–1938. Hän jatkoi näyttelijänä Turun Työväen Teatterissa 1938–1940 ja edelleen Kuusankosken Kansannäyttämöllä 1943–1944 ja 1945–1946. Kaudella 1944–1945 Thure näytteli Iisalmen Yhteisteatterissa. Vuosina 1946–1947 hän näytteli Varkauden Työväen Näyttämöllä ja 1948–1949 Kemin kaupunginteatterissa. Vuonna 1950 Thure aloitti näyttelijänä Lappeenrannan kaupunginteatterissa. Hänen puolisonsa näytteli samoihin aikoihin Kokkolassa ja Lahdessa.
Thuren näyttämörooleja olivat esimerkiksi Maria Bini ("Ystävät"), Ilona Ahlgren ("Niskavuoren naiset"), Elina ("Elinan surma") ja Tuomari Martta.
Gigolo – 15 suosikkia

Gigolo – 15 suosikkia on Hausmyllyn vuonna 2011 julkaistu kokoelma-albumi. Albumi sisältää 15 yhtyeen suosittua kappaletta vuosien varrelta.&lt;ref &gt;&lt;/ref &gt;
Kiinan valtiollisen turvallisuuden ministeriö

Kiinan valtiollisen turvallisuuden ministeriö () on vastatiedustelua ja tiedustelutoimintaa harjoittava Kiinan kansantasavallan organisaatio ja Kiinan siviilitiedustelupalvelu. Ministeriö harjoittaa muun muassa ulkomaille suuntautuvaa henkilö- ja kybertiedustelua.
Ministeriön organisaatio muistuttaa entisen KGB:n organisaatiota. Siinä on ulkomaan tiedustelusta, vastatiedustelusta sekä tieteellisen ja teknisen tiedustelun keräämisestä vastaavat toimistot. Kiinan tiedustelutoimintaa harjoittavat diplomaattisen peitteen alla toimivat virkamiehet sekä epävirallisessa peitteessä toimivat liikemiehet ja tutkijat.
Ministeriön toimintaa on pidetty menestyksekkäänä erityisesti Yhdysvalloissa. Vuonna 2000 Yhydsvaltain kongressin komitea totesi, että Kiinan tiedustelu varasti salaisia tietoja Yhdysvaltain mannertenvälisistä ballistisista ohjuksista ja sukellusveneistä laukaistavista ballistisista ohjuksista.
Amerika (lehti)

Amerika () oli Yhdysvaltain ulkoministeriön neuvostoliittolaisia lukijoita varten julkaisema aikakauslehti vuosina 1944–1952 ja 1956–1994.
Aloitteen Yhdysvalloista kertovan venäjänkielisen aikakauslehden perustamisesta teki Yhdysvaltojen Neuvostoliiton-suurlähettiläs W. Averell Harriman Neuvostoliiton ulkoasiain kansankomissaarille Vjatšeslav Molotoville marraskuussa 1943. Vuonna 1944 ministeriöiden välillä tehtiin sopimus "Amerikan" ja vastaavan yhdysvaltalaisille lukijoille tarkoitetun neuvostoliittolaisen "USSR"-lehden julkaisemisesta. Neuvostoliiton Yhdysvaltain-lähetystö oli tosin julkaissut jälkimmäistä jo vuodesta 1941 jatkaen vuosina 1930–1941 ilmestyneen "SSSR na stroike – USSR in Construction" -lehden toimintaa. Briteillä oli ollut Neuvostoliitossa oma viikkolehtensä "Britanski sojuznik" vuodesta 1942.
"Amerikan" ensimmäinen numero ilmestyi 10 000 kappaleen painoksena vuonna 1944. Seuraavana vuonna painos suurennettiin 50 000 kappaleeseen. Artikkelit kirjoitettiin Yhdysvalloissa ja lähetettiin Moskovaan käännettäviksi ja sensuroitaviksi, minkä jälkeen ne toimitettiin takaisin New Yorkiin. Alkuperäisaineiston lisäksi julkaistiin myös muista amerikkalaislehdistä lainattuja artikkeleita.
"Amerika" ilmestyi aluksi neljästä kahteentoista kertaa vuodessa. Kaikkiaan vuosina 1944–1952 julkaistiin 53 numeroa. "Lifea" muistuttanut lehti oli runsaasti kuvitettu ja hyvin painettu. Se oli ainoa Neuvostoliitossa sallittu amerikkalainen tiedotusväline, joka muokkasi varsinkin visuaalisesti neuvostoyleisön käsitystä Yhdysvalloista ja sen kulttuurista. Rajoitetusta levikistään ja kalliista hinnastaan huolimatta lehti oli hyvin suosittu.
Kylmän sodan alettua Neuvostoliitto ryhtyi vaikeuttamaan lehden levittämistä, ja Yhdysvalloissa alettiin harkita tiedotustoiminnan keskittämistä Voice of American radiolähetyksiin. "Amerika" ja sen neuvostoliittolainen, Yhdysvalloissa ilmestynyt vastine "USSR" lakkautettiin keskinäisten syytösten jälkeen vuonna 1952.
"Amerika" perustettiin uudestaan Nikita Hruštšovin suojasään aikana vuonna 1956. Lehti jatkoi toimintaansa varsinkin neuvostosivistyneistön suosimana amerikkalaisen elämäntavan kuvaajana, mutta sen levitysrajoitukset poistettiin vasta 1980-luvun loppupuolella. "Amerikan" ilmestyminen lakkasi rahoitusvaikeuksien takia vuonna 1994. Sen julkaisua yritettiin uudelleen vuonna 2000, mutta muuttuneessa maailmassa lehdelle ei ilmeisesti ollut enää tarvetta.
Kiinan sotilastiedustelupalvelu

Kiinan sotilastiedustelupalvelu () on sotilastiedustelua harjoittava Kiinan kansantasavallan organisaatio, joka toimii Kansan vapautusarmeijan alaisuudessa.
Sotilastiedustelupalvelu on Kiinan toiseksi suurin tiedusteluorganisaatio. Se kerää tietoa sotilasattaseiden ja tiedustelu-upseerien kautta, jotka toimivat akateemisen ja liike-elämän peiteammateissa. Kansan vapautusarmeija, laivasto ja ilmavoimat keräävät myös ihmisten välistä tiedustelutietoa ja signaalitiedustelutietoa. Vaikka Kiinan signaalitiedustelusta tiedetään vain vähän, sen uskotaan olevan ilmavoimien esikunnan kuudennen osaston hallinnassa.
Kiinan kommunistisen puolueen kansainvälinen osasto

Kiinan kommunistisen puolueen kansainvälinen osasto () ylläpitää Kiinan kommunistisen puolueen suhteita muiden maiden poliittisiin puolueisiin. Osasto kerää myös tietoa muiden maiden poliittisista tilanteista sekä pyrkii edistämään positiivista kuvaa Kiinasta muiden maiden päätöksentekijöiden keskuudessa. Kansainvälinen osasto hoitaa operaatioita muun muassa Yhdysvalloissa ja Taiwanissa.
Oskar Dannholm

Fredrik Oskar Dannholm (5. elokuuta 1847 Oulunkylä – 11. syyskuuta 1930 Helsinki) oli suomalainen kansakoulunopettaja ja kirjailija.
Dannholm kävi Jyväskylän seminaarin ja oli opettajana Siuntiossa 1871–1876 ja sen lähtien hän toimi opettajana Helsingissä sekä ruotsinkielisissä että suomenkielisissä kansakouluissa. Varsinaisen kansakoulunopettajan toimensa ohessa Dannholm oli suomenkielen opettajana Helsingin ruotsalaisissa oppikouluissa 1882–1904 sekä kaunokirjoituksen ja tekstauksen opettajana 25 vuoden ajan Helsingin taideteollisuuskeskuskoulussa. Dannholm oli kansakoulunopettajayhdistyksén puheenjohtajana 1887–1912. Hän julkaisi ensimmäisiä kansakoulunopettajille tarkoitettuja lehtiä "Tidning för Helsingfors folkskolor" ja "Föreningsbladet". Dannholm julkaisi myös kaunokirjoitusmallivihkoja, koulukirjoja ja mallipiirustusvihkoja.
Israelin sotilastiedustelupalvelu

Israelin sotilastiedustelupalvelu (, lyh. , Aman) on sotilastiedustelua harjoittava israelilainen organisaatio, joka toimii Israelin puolustusvoimienn alaisuudessa. Aman muodostaa kolmanneksi suurimman israelilaisen tiedusteluorganisaation. Jotkut tarkkailijat pitävät sitä Mossadin kilpailijana, ja näiden kahden viraston välisistä konflikteista on raportoitu. Sen johtaja on puolustusministerin sotilastiedusteluun erikoistunut neuvonantaja.
Hilma Hall

Hilma Hall (o.s. Haake, 30. marraskuuta 1854 – 3. kesäkuuta 1922) oli suomalainen esperantisti.
Hilma Hall käänsi esperantoksi Aleksis Kiven "Kihlaus"- ja "Nummisuutarit"-näytelmät sekä alkuosan "Seitsemän veljestä" -teoksesta, Juhani Ahon "Lastuja", valikoiman Topeliuksen satuja ja lukuisia pienempiä kaunokirjallisia ja muita julkaisuja. Hän osallistui 1911 kansainväliseen esperantokokoukseen Antwerpenissä.
Pyhä puu (Kinnula)

Pyhä puu on Kinnulan Tikkakankaalla sijaitseva pystyyn kuollut vanha mänty. Se on tunnettu karhunkallohonkana, jolle vietiin lähikylistä karhunkalloja vakkojen päätteeksi. Vanhin tunnettu maininta puusta historiallisista lähteistä on vuodelta 1662.
Pyhä puu sijaitsee Kinnulan Tikkakankaalla noin 10 km päässä Kinnulan keskustasta.
Pyhä puu oli alueen lähikylien yhteinen uhripaikka, jonne kokoonnuttiin juhlapyhinä uhraamaan Mielikki metsänemännälle metsästys- ja kalaonnea varten. Vakkojen jälkeen paikalle tuotiin saaliin pää kyseisen eläinllajin haltijalle. Ensimmäinen tunnettu maininta pyhästä puusta on vuodelta 1662. Tuolloin Kivijärven kappeliseurakunnan miehiä ilmiannettiin, kun he olivat laulaen ja kelloja soittaen tuoneet pyhän puun oksalle karhun pään. Joissakin lähteissä saman tavan on sanottu jatkuneen aina 1930-luvulle saakka, jolloin paikalta löytyi vielä karhun kalloja ja luita.
Keski-Suomen museo on pystyttänyt paikalle puun historiasta kertovan taulun.
Shimabara (Kioto)

Shimabara () on Kioton entinen "kagai" eli geisha-alue. Se oli Kioton vanhin virallinen viihdekortteli. Sitä kutsutaan entiseksi geisha-alueeksi, koska 2000-luvulta lähtien Shimabaran teehuoneissa eli "ageyoissa" ei ole työskennellyt enää geishoja. Vuonna 2000 Shimabarassa oli yksi teehuone, jossa työskenteli 6 tayūta, ja yksi myös teehuoneen roolissa käytettävä okiya eli "wachigai-ya". Tayūt ovat korkea-arvoisimpia oiran-kurtisaaneja.
Shimabara siirrettiin nykyiseen sijaintiinsa vuonna 1641. Edo-kauden keskivaiheilla alue oli suosittu kokoontumispaikka runoilijoiden keskuudessa. Suosituimmillaan Shimabara oli vuosina 1688–1704. Sen jälkeen alueen suosio alkoi laskea. Japanilainen kirjailija Bakin Takizawa kuvaili vuonna 1802, kuinka Shimabaran aidat olivat rapistuneet, ja että siellä ei käynyt enää vierailijoita. Hänen mukaansa vierailijoita ei käynyt, koska alue sijaitsi liian kaukana kaupungin keskustasta ja koska Gionissa oli tarjolla parempaa viihdettä. Shimabara oli aktiivinen geisha-alue vielä 1970-luvulla.
Shimabaran ainoan varsinaisen teehuoneen nimi on Sumiya. Vuonna 1952 ilmoitettiin, että teehuone on Japanin kansallista kulttuuriomaisuutta. Nykyään se toimii myös museona. Tayūt esiintyvät pääasiassa museovieraille.
Auvo Vilho Auer

Auvo Vilho Auer (8. heinäkuuta 1909 Turku – 23. maaliskuuta 1945) oli suomalainen opettaja ja kasvitieteilijä.
Julkaisuja.
Nimellä "A. V. Auer":
Albert E. Kahn

Albert Eugene Kahn (11. toukokuuta 1912 Lontoo – 15. syyskuuta 1979 Glen Ellen, Kalifornia) oli yhdysvaltalainen poliittinen aktivisti, kirjailija ja kirjankustantaja.
Kahnin setä oli arkkitehti Albert Kahn. Hänen isänsä Moritz Kahn työskenteli insinöörinä Kahnin veljesten yrityksessä, joka rakensi teollisuuslaitoksia Neuvostoliittoon.
Kahn valmistui Dartmouth Collegesta ja liittyi Yhdysvaltain kommunistiseen puolueeseen vuonna 1938. Hän toimi vuosina 1938–1941 American Council against Nazi Propagandan toimeenpanevana sihteerinä ja julkaisi vuosina 1940–1944 lähinnä viestintäalalle suunnattua "Hour"-viikkolehteä, joka keskittyi Natsi-Saksan Yhdysvalloissa harjoittamaan vakoiluun. Vuonna 1942 Kahn julkaisi Michael Sayersin kanssa natsien sabotaasitoiminnasta kertovan kirjan "Sabotage! The Secret War against America", joka herätti suurta huomiota. Vuonna 1945 ilmestyi Sayersin kanssa kirjoitettu "The Plot against the Peace: A Warning to the Nation", jossa natsien väitettiin provosoivan kolmatta maailmansotaa.
Kahnin epäillään olleen Neuvostoliiton agentti, joka toimitti vuosina 1942–1944 tietoja ukrainalaisista emigranteista ja amerikkalaisten toimittajien poliittisista näkemyksistä. Vuonna 1946 hän julkasi Sayersin kanssa Neuvostoliittoa puolustelevan kirjan "The Great Conspiracy: The Secret War against Soviet Russia" (1946), joka edellisen kirjan tavoin käännettiin myös venäjäksi. Neuvostoliitossa laajasti levitetty teos on kirjoitettu selvästikin tilaustyönä, ja monet siinä esitetyt asiat on tietoisesti vääristelty tai ne eivät vastaa todellisuutta.
1940-luvun lopulla Kahn joutui Yhdysvaltojen suurten kustantajien mustalle listalle, ja vuonna 1953 hän perusti Angus Cameronin kanssa kustannusliikkeen mccarthyismista kärsimään joutuneille kirjailijoille. Kahn kirjoitti aiheeseen liittyvän teoksen "Valtiopetos: salaliitto kansaa vastaan" ("High Treason: The Plot against the People", 1950) sekä kylmän sodan propagandaa kuvaavan kirjan "Kuoleman leikki: kylmän sodan vaikutukset lapsiimme" ("The Game of Death: Effects of the Cold War on Our Children", 1953). Harvey Matusowin "False Witnessin" (1955) julkaisemisen jälkeen Kahn sai itsekin vankeustuomion, joka kuitenkin peruttiin. Myöhemmissä teoksissaan hän kuvasi politiikan lisäksi myös taiteilijoita kuten tanssija Galina Ulanovaa ja sellisti Pablo Casalsia.
Alvar Kopperi

Alvar Johannes Kopperi (30. huhtikuuta 1894 Parikkala – 6. heinäkuuta 1943 Seesjärvi) oli suomalainen filosofian tohtori, eläintieteilijä ja lyseon lehtori.
Alvar Kopperin vanhemmat olivat nimismies Anders Jeremias Kopperi ja Johanna Elisabeth Nylund. Hän pääsi ylioppilaaksi Helsingin suomalaisesta normaalilyseosta 1912 ja valmistui Helsingin yliopistosta filosofian kandidaatiksi 1915, filosofian maisteriksi 1919 sekä filosofian lisensiaatiksi ja tohtoriksi 1935. Hän suoritti kasvatusopillisen tutkinnon 1921.
Kopperi oli upseerina puolustusvoimissa 1918–1921 ja toimi sen jälkeen oppikoulun opettajana 1922-1923 ja nuorempana lehtorina 1923–1934. Viimeksi hän oli luonnonhistorian ja maantiedon vanhempana lehtorina Riihimäen yhteislyseossa vuodesta 1935 lähtien. Kopperi kävi päämajan sotavänrikkikoulun 1918, hänet ylennettiin vänrikiksi 1918, luutnantiksi 1920 ja kapteeniksi 1942.
Talvisodan aikana Kopperi oli toimistopäällikkönä (LRE ja RRE), jatkosodan aikana hän oli aluksi toimistopäällikkönä 4. divisioonan esikunnan viestitoimistossa sekä elokuusta 1941 lokakuulle 1941 haavoittumiseensa saakka joukkueenjohtajana ja komppanianpäällikkönä JR 25:ssa. Sotasairaalasta päästyään hän oli sitten saksalaisen 163. jalkaväkidivisioonan yhdysupseerina ja tulkkina Aunuksen ryhmän esikunnassa ja viimeksi komppanianpäällikkönä JR 25:ssa. Kopperi haavoittui 6. heinäkuuta 1943 Maaselän suunnalla Seesjärvellä kranaatinsirpaleesta päähän ja kuoli matkalla kenttäsairaalaan. Hänet on haudattu Riihimäen sankarihautaan.
Julkaisuja.
Nimellä "Alvar Kopperi":
Nimellä "A. J. Kopperi":
Di-isobutyylialumiinikloridi

Di-isobutyylialumiinikloridi (C8H18AlCl) on organoalumiiniyhdisteisiin kuuluva organometalliyhdiste. Yhdistettä käytetään kemianteollisuudessa katalyyttinä muun muassa polymeerien valmistuksessa.
Ominaisuudet, valmistus ja käyttö.
Huoneenlämpötilassa di-isobutyylialumiinikloridi on väritöntä nestettä. Yhdiste reagoi erittäin voimakkaasti kosteuden ja ilman hapen kanssa. Se voi olla pyroforista eli syttyä palamaan ilman tai kosteuden vaikutuksesta. Di-isobutyylialumiinikloridi liukenee esimerkiksi heksaaniin ja dietyylieetteriin.
Di-isobutyylialumiinikloridia valmistetaan isobutyleenin, vedyn ja alumiinikloridin rekatiolla. Reaktiossa muodostuu ensin tri-isobutyylialumiinia, joka reagoi alumiinikloridin kanssa di-isobutyylialumiinikloridiksi.
Di-isobutyylialumiinikloridia käytetään katalyyttinä yhdessä Ziegler–Natta-katalyyttien kanssa valmistettaessa polyolefiineja. Sitä voidaan käyttää myös tyydyttymättömien hiilivetyjen alkylointi- ja syklisointireaktioiden katalyyttinä.
Kerätyräkki

Kerätyräkki ("Euphorbia hirta") on tyräkkikasvien heimoon kuuluva trooppinen kasvi, jota käytetään rohtona.
Kerätyräkki on tiheäkarvainen, vähän haaroittunut yksivuotinen kasvi, jonka keskellä olevasta pääjuuresta lähtee yksi tai useampi maata pitkin matava tai vähän koholle nouseva varsi; se voi kasvaa 15–50 cm korkeaksi ja leveäksi. Lehdet ovat soikeat, 1–4 cm pituiset. Niissä on usein violettejä laikkuja etenkn lehden keskiosassa. Lehden reuna on sahalaitainen. Kukinnot sijaitsevat latvoissa ja lehtien tyvissä. Ne ovat pallomaisia, halkaisijaltaan 10–15 mm. Kukat ovat melkein valkeita, hiukan violetin sävyisiä. 
Kerätyräkin alkuperäinen levinneisyysalue on trooppinen ja subtrooppinen Amerikka.
Armenian keskuspankki

Armenian tasavallan keskuspankki (, lyh. , "HH KB") on Armenian keskuspankki. Keskuspankin pääkonttori sijaitsee Jerevanissa. Armenian keskuspankki on perustettu vuonna 1993. Armenian keskuspankin ensisijainen tavoite on hintavakaus Armeniassa. Se koordinoi ensisijaista tavoitetta Armenian hallituksen kanssa, kuten Armenian valtion talousarviosta annetussa laissa määrätään ja Armenian kansalliskokous on hyväksynyt.
Armenian keskuspankki päättää itse toteuttamansa rahapolitiikan strategiasta ja rahapolitiikkaohjelmaan sisältyvistä indikaattoreista, jotka on esitettävä kansalliskokoukselle. Ohjelmassa esitetään rahapolitiikan pääsuunnat ja rahapoliittiset välineet, joita keskuspankki käyttää tavoitteidensa saavuttamiseksi.
Tavoitteet.
27. huhtikuuta 1993 hyväksyttiin laki Armenian tasavallan keskuspankista. Siinä määriteltiin keskuspankin ensisijaiseksi tavoitteeksi hintatason vakauden varmistaminen Armeniassa. Tämän tavoitteen saavuttamiseksi keskuspankki laatii, hyväksyy ja toteuttaa Armenian rahapolitiikkaa.
Muita tavoitteita ovat:
Historia.
Armenian julistuttua itsenäiseksi tasavallaksi vuonna 1991 maan keskuspankki sai vastuun ja tehtävät Armenian kansallisena pankkina. Vuodesta 2021 lähtien Armenian keskuspankki on valinnut strategiansa avainarvoiksi erinomaisuuden, uudistumisen ja kunnioituksen, joiden avulla voidaan saavuttaa tavoitteet, joilla pyritään vahvistamaan keskuspankin identiteettiä ja luomaan uusi yrityskulttuuri.
Preussin pankki

Preussin pankki (aik. 1766–1847: Preussin kuninkaallinen pankki) oli vuonna 1766 Fredrik Suuren perustama pankki. Tämä pankki oli tärkein Reichsbankin ja Saksan keskuspankin edeltäjä.
Preussin pankkia pidetään esimerkkinä huonosti suunnitellusta peruskirjasta, jota ei sovellettu käytännössä. Sen talletusliiketoiminta oli merkittävää, mutta talletuksia ei käytetty giro-maksuihin ja setelien liikkeeseenlasku pysyi rajoitettuna.
Ensimmäisenä keskuspankkina pidetty Hampurin pankki sulautui vuonna 1875 Preussin pankkiin, jolloin se muuttui Reichsbankiksi.